4. pielikums

Projektu iesniegumu atlases nolikumam

**Projekta iesnieguma vērtēšanas kritēriju piemērošanas metodika**

|  |  |
| --- | --- |
| Darbības programmas nosaukums | Izaugsme un nodarbinātība |
| Prioritārā virziena numurs un nosaukums | 14. Pasākumi Covid-19 pandēmijas seku mazināšanai (ESF) |
| Specifiskā atbalsta mērķa (turpmāk – SAM) numurs un nosaukums | 14.1.1. Atveseļošanas pasākumi izglītības nozarē |
| Specifiskā atbalsta mērķa pasākuma numurs un nosaukums | 14.1.1.1. Digitalizācijas iniciatīvas studiju kvalitātes pilnveidei |
| Projektu iesniegumu atlases veids | Atklāta projektu iesniegumu atlase |
| Atbildīgā iestāde | Izglītības un zinātnes ministrija |

*Vispārīgie nosacījumi projektu iesniegumu vērtēšanas kritēriju piemērošanai:*

1. Lai novērtētu atbilstību attiecīgajam vērtēšanas kritērijam, vērtētājam ir jāņem vērā gan attiecīgajās projekta iesnieguma veidlapas sadaļās sniegtā informācija, gan arī visa pārējā projekta iesnieguma veidlapā (iesnieguma veidlapas citās sadaļās un pielikumos) pieejamā informācija.
2. Vērtējot projekta iesnieguma atbilstību kritērijiem, jāņem vērā tikai projekta iesnieguma veidlapā (projekta iesnieguma veidlapā un pielikumos) pieejamā informācija. Vērtējumu nevar balstīt uz pieņēmumiem vai citu informāciju, ko nav iespējams pārbaudīt vai pierādīt, vai kas neattiecas uz konkrēto projekta iesniegumu. Tomēr, ja vērtētāja rīcībā ir kāda informācija, kas var ietekmēt projekta vērtējumu, jānorāda konkrēti fakti un informācijas avoti, kas pamato un pierāda vērtētāja sniegto informāciju.
3. Vērtējot projektu iesniegumus, jāpievērš uzmanība projekta iesnieguma veidlapā sniegtās informācijas saskaņotībai starp visām projekta iesnieguma veidlapas sadaļām, kurās tā minēta. Ja informācija starp sadaļām nesaskan, ir jāizvirza nosacījums par papildu skaidrojuma sniegšanu pie tā kritērija, uz kuru šī nesakritība ir attiecināma.
4. Projektu iesniegumu vērtēšanā izmantojami:
   1. Ministru kabineta 2021. gada ... noteikumi Nr. ...„Darbības programmas „Izaugsme un nodarbinātība” 14.1.1. specifiskā atbalsta mērķa „Atveseļošanas pasākumi izglītības nozarē” 14.1.1.1. pasākuma „Digitalizācijas iniciatīvas studiju kvalitātes pilnveidei” īstenošanas noteikumi” (turpmāk – MK noteikumi par SAM pasākuma īstenošanu);
   2. Darbības programma „Izaugsme un nodarbinātība” un darbības programmas papildinājums;
   3. Darbības programmas „Izaugsme un nodarbinātība” 14.1.1. specifiskā atbalsta mērķa „Atveseļošanas pasākumi izglītības nozarē” 14.1.1.1. pasākuma „Digitalizācijas iniciatīvas studiju kvalitātes pilnveidei”” (turpmāk – 14.1.1.1. pasākums) projektu iesniegumu atlases nolikums, tai skaitā 14.1.1.1. pasākuma projekta iesniegumu vērtēšanas kritēriji un 14.1.1.1. pasākuma projekta iesnieguma veidlapas aizpildīšanas metodika;
   4. Eiropas parlamenta un padomes regula (ES) 2020/2221 (2020. gada 23. decembris), ar ko groza Regulu (ES) Nr. 1303/2013 attiecībā uz papildu resursiem un īstenošanas kārtību, lai palīdzētu veicināt ar Covid-19 pandēmiju un tās sociālajām sekām saistītās krīzes seku pārvarēšanu un sagatavoties zaļai, digitālai un noturīgai ekonomikas atveseļošanai (REACT-EU).

|  |  |  |  |
| --- | --- | --- | --- |
| **1. VIENOTIE KRITĒRIJI** | | **Kritērija ietekme uz lēmuma pieņemšanu**  (N/P) | **Skaidrojums atbilstības noteikšanai** |
| 1.1. | Projekta iesniedzējs un sadarbības partneris atbilst Ministru kabineta noteikumos par specifiskā atbalsta mērķa pasākuma īstenošanu (turpmāk – MK noteikumi par SAM pasākuma īstenošanu) projekta iesniedzējam un sadarbības partnerim izvirzītajām prasībām. | N | **Vērtējums ir „Jā”**, ja projekta iesniedzējs un sadarbības partneris atbilst MK noteikumos par SAM pasākuma īstenošanu projekta iesniedzējam un sadarbības partnerim izvirzītajām prasībām. Kritērija atbilstību vērtē saskaņā ar projekta iesnieguma veidlapas sākumlapas sadaļā un projekta iesnieguma 1.9. punktā „Informācija par partneri (-iem)” norādīto informāciju. Kritērija ietvaros tiek pārbaudīta projekta iesniedzēja un sadarbības partnera atbilstība noteiktajam finansējuma saņēmēju un sadarbības partneru lokam.  **Vērtējums ir “Nē”**, ja projekta iesniedzējs vai sadarbības partneris neatbilst MK noteikumos par SAM pasākuma īstenošanu noteiktajām prasībām. |
| 1.2. | Projekta iesniedzējam ir pietiekama administrēšanas, īstenošanas un finanšu kapacitāte projekta īstenošanai. | P | **Vērtējums ir „Jā”**, ja projekta iesniegumā ir pietiekami raksturota un ir pamatota projekta īstenošanai nepieciešamā administrēšanas, īstenošanas un finanšu (administratīvā) kapacitāte.  Projekta administrēšanas kapacitāte ir pietiekama, ja projekta iesniegumā ir iekļauta informācija:   1. par nepieciešamo projekta vadības personālu (piemēram, projekta vadītājs, projekta vadītāja asistents, iepirkuma speciālists, grāmatvedis), to skaitu, plānoto noslodzi un galvenajiem uzdevumiem, norādot skaidru funkciju saturisko atšķirību starp darbiniekiem, kā arī darba izpildei nepieciešamo pieredzi un profesionālo kvalifikāciju; 2. kā projekta iesniedzējs plāno nodrošināt šī skaidrojuma 1. punktā minēto vadības personālu (attiecīga personāla atlase un nokomplektēšana, darba vietas nodrošināšana, darba samaksas nodrošināšana u.c.); 3. par projekta vadības un uzraudzības sistēmu, tajā skaitā par to, kā tiks nodrošināta efektīva savstarpējā komunikācija un komunikācija ar sadarbības partneriem, kā tiks nodrošināta projekta kvantitatīvā un kvalitatīvā ieviešanas progresa analīze un ziņojumu sniegšana, kā tiks risinātas konfliktsituācijas; informācija par projekta īstenošanas uzraudzības mehānismu un lēmumu pieņemšanu u.tml.; 4. par projekta vadības personālam nepieciešamo un pieejamo darba vietu materiāltehnisko aprīkojumu (datortehnika, programmatūra, internets, biroja tehnika, u.c.); 5. par projekta administrēšanai nepieciešamo un pieejamo infrastruktūru (ēkas, telpas); 6. par projekta izmaksu uzskaites sistēmu, ievērojot projektā plānotās darbības, sadarbības partneru un tiem paredzētās izmaksas, tostarp ir jābūt iekļautam skaidrojumam, kā tiks nodrošināta materiālo izmaksu uzskaite un dubultā finansējuma riska novēršana, ievērojot augstskolas pamatdarbību un citus īstenotos projektus.   Projekta īstenošanas kapacitāte ir pietiekama, ja projekta iesniegumā ir iekļauta informācija:   1. par nepieciešamajiem projekta īstenošanas darbiniekiem, to skaitu, plānoto noslodzi un galvenajiem uzdevumiem, norādot skaidru funkciju saturisko atšķirību starp darbiniekiem, kā arī darba izpildei nepieciešamo pieredzi un profesionālo kvalifikāciju; 2. kā projekta iesniedzējs plāno nodrošināt šīs skaidrojuma 1. punktā minētos darbiniekus projekta īstenošanai; 3. par projekta īstenošanas sistēmu, tajā skaitā par uzdevumu sadalījumu starp projekta iesniedzēju un sadarbības partneriem, resursu sadalījumu katrai projekta aktivitātei, īstenošanas personāla savstarpējo sadarbību, par sadarbību un efektīvu komunikāciju ar projekta sadarbības partneriem u.tml.; 4. par projekta īstenošanai nepieciešamo un pieejamo infrastruktūru (ēkas, telpas), par citu institūciju rīcībā esošo infrastruktūru, ko plānots izmantot projekta īstenošanā, skaidrojot pieejas principus un norēķinu kārtību; 5. par projekta īstenošanas personālam nepieciešamo un pieejamo darba vietu materiāltehnisko aprīkojumu (datortehnika, programmatūra, internets, biroja tehnika, u.c.).   Projekta iesniedzējiem, kuriem ir atvasinātas publiskas personas statuss, finanšu kapacitāti apliecina, sniedzot informāciju, ka, īstenojot projektu, maksājumus veiks no projekta īstenošanai saņemtajiem avansa un starpposma maksājumiem, kas sastāda 100 % no projektā paredzētā Eiropas Sociālā fonda finansējuma un valsts budžeta līdzfinansējuma kopsummas.  Privātpersonu dibināta augstskola finanšu kapacitāti apliecina, sniedzot informāciju, ka, īstenojot projektu, maksājumus veiks no projekta īstenošanai saņemtajiem avansa un starpposma maksājumiem, kas sastāda 90 % no projektā paredzētā Eiropas Sociālā fonda finansējuma un valsts budžeta līdzfinansējuma kopsummas. Privātpersonu dibinātas augstskolas finanšu kapacitāti uzskata par pietiekamu, ja projekta iesniegumā ir sniegta informācija par privātpersonu dibinātai augstskolai pieejamajiem finanšu līdzekļiem projekta īstenošanai un plānoto projekta finansēšanas kārtību.  Ja projekta iesniegums neatbilst kādai no minētajām prasībām, **vērtējums ir „Jā, ar nosacījumu”**, vienlaikus nosakot atbilstošu nosacījumu precizēt projekta iesniegumu. |
| 1.3. | Projekta iesniedzējam un projekta sadarbības partnerim Latvijas Republikā nav nodokļu parādu, tajā skaitā valsts sociālās apdrošināšanas obligāto iemaksu parādi, kas kopsummā katram atsevišķi pārsniedz 150 *euro*. | P | Projekta iesniedzēja un sadarbības partnera atbilstības kritērijam pārbaudi veic katram atsevišķi balstoties uz Valsts ieņēmumu dienesta (turpmāk – VID) publiskojamo datu bāzes sadaļā “Nodokļu parādnieki” <https://www6.vid.gov.lv/NPAR> (turpmāk – VID parādnieku datu bāze) pieejamo aktuālo informāciju projekta iesnieguma un ja attiecināms, precizētā projekta iesnieguma iesniegšanas dienā CFLA, ņemot vērā, ka informācija par veikto nodokļu nomaksu VID parādnieku datu bāzē tiek aktualizēta un publicēta ar divu darba dienu nobīdi.  Vērtējums tiek noteikts, balstoties uz VID parādnieku datu bāzē pieejamo informāciju par projekta iesniedzēja un tā sadarbības partnera nodokļu nomaksas stāvokli datumā, kas ir divas darba dienas pēc projekta iesnieguma vai ja attiecināms, precizētā projekta iesnieguma iesniegšanas CFLA.  Projekta iesnieguma vērtēšanas veidlapā norāda pārbaudes datumu un konstatēto situāciju.  **Vērtējums ir “Jā”**, ja balstoties uz VID parādnieku datu bāzē pieejamo informāciju uz projekta iesnieguma un, ja attiecināms, precizētā projekta iesnieguma iesniegšanas dienu (t.i., informāciju, kas publicēta divas darba dienas pēc projekta iesnieguma un, ja attiecināms, precizētā projekta iesnieguma iesniegšanas dienas) projekta iesniedzējam un sadarbības partnerim nav VID administrēto nodokļu parādu, tajā skaitā valsts sociālās apdrošināšanas obligāto iemaksu parādu (turpmāk – nodokļu parādi), kas kopsummā katram atsevišķi pārsniedz 150 *euro*.  **Vērtējums ir “Jā ar nosacījumu**”, ja:  1) saskaņā ar VID parādnieku datu bāzē pieejamo informāciju projekta iesnieguma iesniegšanas CFLA dienā (t.i., informāciju, kas publicēta divas darba dienas pēc projekta iesnieguma iesniegšanas CFLA) projekta iesniedzējam un sadarbības partnerim ir nodokļu parādi, kas kopsummā katram atsevišķi pārsniedz 150 *euro*;  2) saskaņā ar VID parādnieku datu bāzē pieejamo informāciju projekta iesnieguma iesniegšanas CFLA dienā (t.i., informāciju, kas publicēta divas darba dienas pēc projekta iesnieguma iesniegšanas CFLA) projekta iesniedzējam un sadarbības partnerim nav nodokļu parādu, kas kopsummā katram atsevišķi pārsniedz 150 *euro*, bet vienlaikus ir piezīme, ka precīzu informāciju par nodokļu nomaksas stāvokli VID nevar sniegt, jo nodokļu maksātājs nav iesniedzis visas deklarācijas, kuras šo stāvokli uz pārbaudes datumu var ietekmēt.  Konstatējot minētos faktus, izvirza nosacījumus:  a) veikt visu nodokļu parādu nomaksu, nodrošinot, ka ne projekta iesniedzējam, ne sadarbības partnerim, Latvijas Republikā projekta iesnieguma precizējumu iesniegšanas dienā nav nodokļu parādu, kas kopsummā katram atsevišķi pārsniedz 150 *euro*;  b) iesniegt VID visas nodokļu deklarācijas, kas bija jāiesniedz līdz pārbaudes datumam, papildus iesniedzot CFLA aktualizētu izziņu par faktisko nodokļu nomaksas stāvokli pārbaudes datumā.  **Vērtējums ir “Nē”**, ja saskaņā ar VID parādnieku datu bāzē pieejamo informāciju precizētā projekta iesnieguma iesniegšanas dienā (t.i., informāciju, kas publicēta divas darba dienas pēc precizētā projekta iesnieguma iesniegšanas CFLA), ir konstatējams, ka projekta iesniedzējs un sadarbības partneris, ja tāds projektā ir paredzēts, nav veicis nodokļu parādu nomaksu un iesniedzējam un sadarbības partnerim, ja tāds projektā ir paredzēts, ir nodokļu parādi, kas kopsummā katram atsevišķi pārsniedz 150 *euro*.  Lai nodrošinātu minētā kritērija visaptverošu pārbaudi, projekta iesniedzēja un sadarbības partnera atbilstību šajā kritērijā noteiktajam pārbauda atkārtoti, ja projekta iesniegums apstiprināts ar nosacījumu, neatkarīgi no tā, vai nosacījums ir saistīts ar šī kritērija izpildi.  Ja CFLA atkārtotas pārbaudes rezultātā konstatē nodokļu parādu, CFLA pieņem lēmumu par projekta iesnieguma noraidīšanu, to pamatojot ar neatbilstību šim kritērijam, pat gadījumā, ja sākotnējā novērtēšanā projekta iesniegums šajā kritērijā novērtēts ar “Jā”. |
| 1.4. | Projekta iesniegums ir iesniegts Kohēzijas politikas fondu vadības informācijas sistēmā 2014. – 2020. gadam. | N | **Vērtējums ir „Jā”**, ja projekta iesniegums ir iesniegts Kohēzijas politikas fondu vadības informācijas sistēmā 2014. - 2020. gadam (<https://ep.esfondi.lv>).  Ja projekta iesniegums nav iesniegts Kohēzijas politikas fondu vadības informācijas sistēmā 2014. – 2020. gadam, **vērtējums ir “Nē”** un projekta iesniegumu noraida. |
| 1.5. | Projekta iesnieguma veidlapa ir pilnībā aizpildīta latviešu valodā un MK noteikumos par SAM pasākuma īstenošanu noteiktajam, projekta iesniegumam ir pievienoti visi projektu iesniegumu atlases nolikumā noteiktie iesniedzamie dokumenti, kas ir sagatavoti latviešu valodā vai tiem ir pievienots apliecināts tulkojums latviešu valodā. | P | **Vērtējums ir „Jā”**, ja projekta iesniegums atbilst šādiem nosacījumiem:   1. projekta iesniegums ir sagatavots atbilstoši veidlapai, kas pievienota projektu iesniegumu atlases nolikumam un tā ir pilnībā aizpildīta atbilstoši Ministru kabineta 2014. gada 16. decembra noteikumiem Nr. 784 „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014. - 2020. gada plānošanas periodā” un MK noteikumiem par SAM pasākuma īstenošanu noteiktajam; 2. projekta iesniegumam ir pievienoti visi projektu iesniegumu atlases nolikumā noteiktie iesniedzamie pielikumi; 3. projektu atlases nolikumā norādītās projekta iesnieguma sadaļas ir iesniegtas angļu valodā, latviešu un angļu valodas versijas ir savstarpēji atbilstošas un saskaņotas, ko apliecina projekta iesniedzēja rakstisks apliecinājums.   Ja projekta iesniegums pilnībā vai daļēji neatbilst kādai no noteiktajām prasībām, **vērtējums ir „Jā, ar nosacījumu”**, vienlaikus nosakot šādus nosacījumus:   1. iesniegt projekta iesniegumu, kas ir sagatavots atbilstoši projekta iesnieguma veidlapai, kas pievienota projektu iesniegumu atlases nolikumam, un projekta iesnieguma veidlapa ir pilnībā aizpildīta; 2. iesniegt iztrūkstošo/šos projekta iesnieguma pielikumus; 3. pievienot rakstisku apliecinājumu, ka latviešu un angļu valodas versijas ir savstarpēji atbilstošas un saskaņotas. |
| 1.6. | Projekta iesnieguma finanšu aprēķins ir izstrādāts aritmētiski precīzi, finanšu dati ir norādīti *euro* un ir atbilstošs MK noteikumu par SAM pasākuma īstenošanu un projekta iesnieguma veidlapas prasībām, kas noteiktas Ministru kabineta 2014. gada 16. decembra noteikumu Nr. 784 „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014. – 2020. gada plānošanas periodā” 1. pielikumā. Projekta iesniegumā paredzētais ES fonda finansējuma apmērs atbilst MK noteikumos par SAM pasākuma īstenošanu projektam noteiktajam ES fonda finansējuma apmēram. | P | **Vērtējums ir „Jā”**, ja projekta iesniegumā (tajā skaitā projekta iesnieguma 2. un 3. pielikumā):   1. finanšu aprēķins ir izstrādāts aritmētiski precīzi (t.i., nav matemātisku kļūdu); 2. finanšu aprēķins ir veikts, lietojot divus ciparus aiz komata; 3. finanšu aprēķins ir izstrādāts atbilstošs projekta iesnieguma veidlapas prasībām, tajā skaitā nodrošināta savstarpēja finansējuma apmēra atbilstība projekta iesnieguma 2. un 3. pielikumā (un citās sadaļās, ja attiecināms); 4. finanšu aprēķins atbilst MK noteikumiem par SAM pasākuma īstenošanu un projekta iesnieguma veidlapas prasībām, kas noteiktas Ministru kabineta 2014. gada 16. decembra noteikumu Nr. 784 „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014. – 2020. gada plānošanas periodā” 1. pielikumā; 5. projekta iesniegumā norādītais kopējais finansējuma apmērs nepārsniedz MK noteikumos par SAM pasākuma īstenošanu projektam noteikto maksimāli pieejamo finansējuma apmēru – 2 600 000 000 *euro*, kā arī nav mazāks par MK noteikumos par SAM pasākuma īstenošanu noteikto minimālo pieejamo finansējuma apjomu – 600 000 *euro*.   Ja projekta iesniegums pilnībā vai daļēji neatbilst minētajām prasībām, **vērtējums ir „Jā, ar nosacījumu”**, vienlaikus nosakot šādus nosacījumus:   1. iesniegt finanšu aprēķinu, kas ir izstrādāts aritmētiski precīzi; 2. iesniegt finanšu aprēķinu, kas ir veikts, lietojot divus ciparus aiz komata; 3. iesniegt finanšu aprēķinu, kas ir izstrādāts atbilstoši projekta iesnieguma prasībām; 4. iesniegt finanšu aprēķinu, kas atbilst MK noteikumiem par SAM pasākuma īstenošanu un projekta iesnieguma veidlapas prasībām, kas noteiktas Ministru kabineta 2014. gada 16. decembra noteikumiem Nr. 784 „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014. – 2020. gada plānošanas periodā” 1. pielikumā; 5. precizēt projekta iesniegumu, lai projekta iesniegumā norādītais projekta kopējais finansējuma apmērs nepārsniedz MK noteikumu par SAM pasākuma īstenošanu noteikto maksimāli pieejamo finansējuma apmēru vai precizēt projekta iesniegumu, lai tajā norādītais projekta kopējais finansējums nav mazāks par MK noteikumos par SAM pasākuma īstenošanu noteikto minimālo pieejamo finansējuma apjomu. |
| 1.7. | Projekta iesniegumā norādītā ESF atbalsta intensitāte nepārsniedz MK noteikumos par SAM pasākuma īstenošanu noteikto ESF maksimālo atbalsta intensitāti. | P | **Vērtējums ir „Jā”**, ja projekta iesniegumā norādītā ESF atbalsta intensitāte ir 85 procenti no kopējā attiecināmā finansējuma.  Ja projekta iesniegums pilnībā vai daļēji neatbilst minētajai prasībai, **vērtējums ir „Jā, ar nosacījumu”**, vienlaikus nosakot nosacījumu precizēt projekta iesniegumu, paredzot, ka ESF atbalsta intensitāte nepārsniedz 85 procentus no kopējā attiecināmā finansējuma*.* |
| 1.8. | Projekta iesniegumā iekļautās kopējās attiecināmās izmaksas un izmaksu pozīcijas atbilst MK noteikumos par SAM pasākuma īstenošanu noteiktajām, t.sk. nepārsniedz noteikto izmaksu pozīciju apjomus un: | P | **Vērtējums ir „Jā”**, ja:   1. projekta iesniegumā (3. pielikumā un citās sadaļās, ja attiecināms) plānotās izmaksas atbilst MK noteikumu par SAM pasākuma īstenošanu noteiktajām attiecināmajām izmaksām; 2. projekta iesniegumā (3. pielikumā un citās sadaļās, ja attiecināms) plānoto izmaksu apmērs nepārsniedz MK noteikumu par SAM pasākuma īstenošanu noteiktos izmaksu ierobežojumus, ja attiecināms (tajā skaitā procentuāli, darbību izmaksu ierobežojumus); 3. 1.8.1. apakškritērija gadījumā, ja projekta iesniegumā (3. pielikumā) plānotās izmaksas ir saistītas ar projekta īstenošanu (t. i., bez tām nav iespējams īstenot konkrēto projekta darbību), to raksturo projekta darbību apraksts gan attiecībā uz mērķa grupas iesaisti projektā, gan arī projekta īstenošanas un vadības personāla darbības, kas nepieciešamas, lai nodrošinātu projekta īstenošanu, atbilstoši MK noteikumu par SAM pasākuma īstenošanu 20. punktam, kurā ir noteiktas izmaksu pozīcijas; 4. 1.8.2. apakškritērija gadījumā, ja projekta iesniegumā (3. pielikumā) iekļautās izmaksu pozīcijas ir nepieciešamas projekta īstenošanai un to nepieciešamību pamato mērķa grupas vajadzības (projekta iesnieguma 1.2.., 1.3. un 1.4. sadaļu apraksti), projekta darbības un to ietvaros sasniedzamie rezultāti (projekta iesnieguma 1.1., 1.5., 1.6. sadaļu apraksti), projektā sasniedzamie uzraudzības rādītāji (projekta iesnieguma 1.6. sadaļas apraksts), projekta īstenošanas kapacitāte (projekta iesnieguma 2.1. un 2.2. sadaļas apraksts), projekta laika plānojums (projekta iesnieguma 1. pielikuma informācija), publicitāte (projekta iesnieguma 5. sadaļas apraksts); 5. 1.8.3. apakškritērija gadījumā, ja projekta iesniegumā (3. pielikumā) plānotās izmaksas nodrošina projektā izvirzītā mērķa, rezultātu un uzraudzības rādītāju sasniegšanu (t. i., bez tām nav iespējams sasniegt projekta mērķi, rezultātu un izvirzītos rādītājus). 6. katrai izmaksu pozīcijai ir norādīts atbilstošs vienību skaits un atbilstošs mērvienību nosaukums.   Ja projekta iesniegums neatbilst visām minētajām prasībām, **vērtējums ir „Jā, ar nosacījumu”**, vienlaikus nosakot atbilstošus nosacījumus. |
| 1.8.1. ir saistītas ar projekta īstenošanu; |
| 1.8.2. ir nepieciešamas projekta īstenošanai (projektā norādīto darbību īstenošanai, mērķa grupas vajadzību nodrošināšanai, definētās problēmas risināšanai); |
| 1.8.3. nodrošina projektā izvirzītā mērķa un rādītāju sasniegšanu. |
| 1.9. | Projekta īstenošanas termiņš atbilst MK noteikumos par SAM pasākuma īstenošanu noteiktajam projekta īstenošanas periodam. | P | **Vērtējums ir „Jā”**, ja atbilstoši projekta iesnieguma 1. pielikumā un 2.3. sadaļā (un citās sadaļās, ja attiecināms) sniegtajai informācijai:   1. projektā plānotās darbības nav uzsāktas agrāk, kā norādīts MK noteikumos par SAM pasākuma īstenošanu; 2. projekta īstenošanas termiņš nepārsniedz MK noteikumu par SAM pasākuma īstenošanu noteikto projekta īstenošanas periodu, t.i. ne ilgāk kā līdz 2023. gada 31. decembrim; 3. projekta iesnieguma 2. un 3. pielikumā plānotais finansējums gan finanšu sadalījumā pa gadiem, gan izmaksu pozīciju plānojumā atbilst 1. pielikumā norādītajam. 4. projekta iesnieguma 1. pielikumā „Projekta īstenošanas laika grafiks” katrai projekta darbībai (tai skaitā projekta vadības un īstenošanas, informācijas un publicitātes pasākumiem) ir norādīts īstenošanas ilgums pa ceturkšņiem, kopējais ieviešanas laiks atbilst projekta iesnieguma 2.3. sadaļā norādītajam kopējam projekta īstenošanas ilgumam.   Ja projekta iesniegums pilnībā vai daļēji neatbilst visām MK noteikumu par SAM pasākuma īstenošanu minētajām prasībām, **vērtējums ir „Jā, ar nosacījumu”**, vienlaikus nosakot nosacījumu atbilstoši precizēt projekta īstenošanas ilgumu, darbību plānojumu pa ceturkšņiem vai finansējuma plānojumu pa gadiem vai izmaksu pozīcijām, nodrošināt saskaņotu informāciju saistītajās projekta iesnieguma sadaļās. |
| 1.10. | Projekta mērķis atbilst MK noteikumos par SAM pasākuma īstenošanu noteiktajam mērķim un uzraudzības rādītāji ir precīzi definēti, pamatoti un izmērāmi, un tie sekmē MK noteikumos par SAM pasākuma īstenošanu noteikto rādītāju sasniegšanu. | P | **Vērtējums ir „Jā”**, ja   1. projekta iesnieguma 1.1., 1.2. sadaļā un arī pārējās projekta iesnieguma sadaļās minētā informācija par projekta mērķi, kā arī par projektā plānotajām darbībām liecina, ka tas atbilst MK noteikumu par SAM pasākuma īstenošanu noteiktajam 14.1.1.1. SAM pasākuma mērķim - ieviest digitalizācijas iniciatīvas augstskolās studiju kvalitātes pilnveidei. Projekta iesniegumā ir paskaidrots, ka tiks ieviestas digitalizācijas iniciatīvas, lai studiju procesā mainītu tradicionālo mācīšanas un mācīšanās *(Teaching and Learning*) pieeju uz mūsdienīgu mācību pieredzi, integrējot digitālās tehnoloģijas studiju procesā, pedagoģiskajos paņēmienos un mācību novērtēšanas praksē, tādējādi stiprinot personalizētu mācīšanos, veicinot jēgpilnas individuālās un grupu mācības, labāku mācīšanās organizāciju, tostarp resursu koplietošanu un efektīvāku atgriezenisko saiti; 2. ja projekta iesnieguma 1.6. sadaļā (un citās sadaļās, ja attiecināms) ir norādīti pamatoti (konkrēti izriet no projekta darbībām), precīzi definēti un izmērāmi projekta uzraudzības rādītāji. Tie ir vērsti uz MK noteikumos par SAM pasākuma īstenošanu noteikto uzraudzības rādītāju sasniegšanu.   Ja projekta iesniegums pilnībā vai daļēji neatbilst minētajai prasībai, **vērtējums ir „Jā, ar nosacījumu”**, vienlaikus nosakot nosacījumu:   1. precizēt projekta iesnieguma 1.1. un 1.2. sadaļā norādīto projekta mērķi, projektā plānotās darbības, lai tie būtu vērsti uz MK noteikumu par SAM pasākuma īstenošanu noteiktā mērķa sasniegšanu; 2. precizēt projekta iesnieguma 1.6. sadaļu (un citas sadaļas, ja attiecināms), norādot pamatotus, precīzi definētus un izmērāmus uzraudzības rādītājus. |
| 1.11. | Projekta iesniegumā plānotās projekta darbības un sagaidāmie rezultāti: | P | 1.11.1. apakšpunktā ietvertajā kritērijā **vērtējums ir „Jā”**, ja projekta iesnieguma 1.5. sadaļa atbilst MK noteikumos par SAM pasākuma īstenošanu noteiktajam un paredz saikni ar attiecīgajām atbalstāmajām darbībām.  1.11.2. apakšpunktā ietvertajā kritērijā **vērtējums ir „Jā”**, ja:   1. projekta darbības ir precīzi definētas, t.i., no darbību nosaukumiem var spriest par to saturu, tās ir sakārtotas loģiskā to īstenošanas secībā; 2. projekta darbības ir pamatotas, t.i., tās tieši ietekmē projekta mērķa, rezultātu un rādītāju sasniegšanu. Bez kādas no darbībām projekta mērķa, rezultātu un rādītāju sasniegšana nav iespējama. Katras darbības aprakstā ir pamatota tās nepieciešamība, aprakstīta tās ietvaros plānotā rīcība; 3. projekta darbības ir mērķētas uz projekta iesnieguma 1.3. sadaļā aprakstīto problēmu risinājumu. Projekta ietvaros plānotās darbības paredz loģiskus un pārdomātus sagatavošanās, īstenošanas, izvērtēšanas un rezultātu izplatīšanas posmus; 4. projektā sagaidāmo rezultātu apjoms ir precīzi definēts un pamatots.   Ja projekta iesniegums pilnībā vai daļēji neatbilst visām minētajām prasībām, **vērtējums ir „Jā, ar nosacījumu”**, vienlaikus nosakot šādus nosacījumus:   1. 1.11.1. apakšpunktā ietvertā kritērija gadījumā – precizēt projekta iesnieguma 1.5. sadaļu, norādot projekta darbības un to aprakstus atbilstoši MK noteikumos par SAM pasākuma īstenošanu noteiktajām atbalstāmajām darbībām; 2. 1.11.2. apakšpunktā ietvertā kritērija gadījumā – precizēt projekta darbības vai to aprakstu, tādejādi nodrošinot, ka tās tieši ietekmē projekta mērķa, rezultātu vai rādītāju sasniegšanu vai tās ir mērķētas uz projekta iesnieguma 1.3. sadaļā aprakstīto problēmu risinājumu. |
| 1.11.1. atbilst MK noteikumos par SAM pasākuma īstenošanu noteiktajam un paredz saikni ar attiecīgajām atbalstāmajām darbībām; |
| 1.11.2. ir precīzi definēti un pamatoti, un tie risina projektā definētās problēmas. |
| 1.12. | Projekta iesniegumā plānotie publicitātes un informācijas izplatīšanas pasākumi atbilst Ministru kabineta 2015. gada 17. februāra noteikumos Nr. 87 „Kārtība, kādā Eiropas Savienības struktūrfondu un Kohēzijas fonda ieviešanā 2014. – 2020. gada plānošanas periodā nodrošināma komunikācijas un vizuālās identitātes prasību ievērošana” un Eiropas Parlamenta un Padomes 2013. gada 17. decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 noteiktajam. | P | **Vērtējums ir „Jā”**, ja projekta iesnieguma 5. sadaļā (un citās sadaļās, ja attiecināms) norādītie informatīvie un publicitātes pasākumi atbilst Eiropas Parlamenta un Padomes 2013. gada 17. decembra regulai (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (115. pants un XII pielikums) nosacījumiemun Ministru kabineta 2015. gada 17. februāra noteikumiem Nr. 87 „Kārtība, kādā Eiropas Savienības struktūrfondu un Kohēzijas fonda ieviešanā 2014. – 2020. gada plānošanas periodā nodrošināma komunikācijas un vizuālās identitātes prasību ievērošana”, t.i.:   1. projekta mērķa grupa, kas piedalās projekta darbību īstenošanā, tiek informēta, ka pasākums tiek līdzfinansēts no ESF; 2. sabiedrībai viegli redzamā vietā, piemēram, pie ēkas ieejas, paredzēts izvietot vismaz vienu plakātu ar informāciju par projektu (minimālais izmērs A3), tostarp par finansiālo atbalstu no ESF; 3. finansējuma saņēmēja tīmekļa vietnē ir paredzēts publicēt aprakstu par projekta īstenošanu, tostarp tā mērķiem un rezultātiem, uzsverot no ESF saņemto finansiālo atbalstu. Informācijas aktualizēšana finansējuma saņēmēja tīmekļa vietnē par projekta īstenošanu paredzēta ne retāk kā reizi trijos mēnešos; 4. norādītajiem informācijas un publicitātes pasākumiem ir sniegts pasākuma apraksts (t.i., ko šis pasākums ietver, kas to īstenos, cik bieži), īstenošanas periods (piemēram, visu projekta īstenošanas laiku, konkrētus gada ceturkšņus), kā arī pasākumu skaits.   Ja projekta iesniegums pilnībā vai daļēji neatbilst minētajos normatīvajos aktos noteiktajām prasībām, **vērtējums ir „Jā, ar nosacījumu”**, vienlaikus nosakot nosacījumu precizēt publicitātes un informācijas izplatīšanas pasākuma veidu, aprakstu vai īstenošanas periodu. |
| 1.13. | Projekta iesniegumā ir identificēti, aprakstīti un izvērtēti projekta riski, novērtēta to ietekme un iestāšanās varbūtība, kā arī noteikti riskus mazinošie pasākumi. | P | **Vērtējums ir „Jā”**, ja projekta iesniegumā veikts visu projekta iesnieguma 2.4. sadaļā (un citās sadaļās, ja attiecināms) noteikto risku kvalitatīvs izvērtējums, iekļaujot vadības un īstenošanas personāla riskus (t.sk. cilvēkresursu nepietiekamība, profesionalitātes trūkums, profesionāla personāla pietiekama iesaiste, vadības komandas nespēja sastrādāties, komunikācijas trūkums starp projekta vadības un augstskolu vadību), finanšu riskus (t.sk. neatbilstoši saplānota finanšu plūsma, uzskaites/ grāmatojumu risks), iespējamā izmaksu sadārdzinājuma risks (t.sk. iespēju segt no saviem līdzekļiem projekta īstenošanas gaitā radušos izmaksu sadārdzinājumus), īstenošanas riskus (neprecīza darbību plānošana, projekta ieviešanas iekļaušanās paredzētajā laika grafikā, projekta mērķa grupas piesaiste un atlase, komunikācija un sadarbība starp iekšējām struktūrvienībām, u.c.), juridiskos riskus (t.sk. līgumsaistību neievērošana, neatbilstoša iepirkuma procedūras veikšana) un rezultātu un uzraudzības rādītāju sasniegšanas un administrēšanas riskus (t.sk. rādītāju neizpildes risks, u.c.), ir norādīta katra riska ietekme (augsta, vidēja, zema) un iestāšanās varbūtība (augsta, vidēja, zema), kā arī ir izstrādāts pamatots pasākumu plāns šo risku novēršanai, t.i., ir aprakstītas visu minēto risku novēršanas aktivitātes un pasākumu plāns ir pamatots.  ***Definīcija:*** *Risku pārvaldības galvenais uzdevums identificēt un novērtēt projekta ieviešanas riskus projekta jomā, aprakstīt risku novērtēšanas un kontroles kārtību, kas sniegs iespēju sagatavot priekšlikumus risku novēršanas aktivitātēm.*  *Risku vadības procesam ir četri galvenie posmi:*   1. *Risku identificēšana;* 2. *Risku novērtēšana;* 3. *Risku vadības pasākumu noteikšana;* 4. *Risku uzraudzība.*   Ja projekta iesniegums pilnībā vai daļēji neatbilst visām minētajām prasībām, **vērtējums ir „Jā, ar nosacījumu”**, vienlaikus izvirza atbilstošu nosacījumu. |

|  |  |  |  |
| --- | --- | --- | --- |
| **2. SPECIFISKIE ATBILSTĪBAS KRITĒRIJI** | | **Kritērija ietekme uz lēmuma pieņemšanu**  (N/P) | **Skaidrojums atbilstības noteikšanai** |
| 2.1. | Projektā plānotas investīcijas studiju satura pilnveidei studējošo digitālo prasmju stiprināšanai, kas paredz ieguldījumu vismaz šādu divu digitālo kompetenču jomu apguves stiprināšanā atbilstoši digitālās kompetences ietvarstruktūrai iedzīvotājiem (DigComp) ne zemāk kā 5.apguves līmenī (tostarp paredzot kompetenču līmeņa novērtēšanu):  (1) Informācijas un datu lietpratība,  (2) Problēmu risināšana. | P | *Piezīme: 14.1.1.1. pasākuma projekti tiek finansēti no REACT-EU resursiem. Šī finansējuma mērķis ir palīdzēt pārvarēt Covid-19 pandēmijas saistītās krīzes sekas un sagatavoties zaļai, digitālai un noturīgai ekonomikas atveseļošanai. Ņemot to vērā, projektiem ir jāsniedz nozīmīgs ieguldījums studentu digitālo prasmju pilnveidei, investējot digitālo prasmju satura, metožu un tehnoloģiju kvalitātē un pieejamībā, tostarp integrējot digitālo saturu un tehnoloģijas studiju procesā, pedagoģiskajos paņēmienos un mācību novērtēšanas praksē un efektīvi izmantojot pieejamos resursus.*  **Vērtējums ir “Jā”**, ja projekta iesniegumā ir pamatots, kā projekts sniedz ieguldījumu studiju satura pilnveidē ar mērķi stiprināt studējošo digitālās prasmes, izstrādājot jaunu digitālo saturu vai adaptējot pasaules labo praksi un pamatojot, kā caur šo darbību projekts sniedz ieguldījumu šādu divu digitālo kompetenču jomu apguves stiprināšanā atbilstoši digitālās kompetences ietvarstruktūrai iedzīvotājiem (DigComp) ne zemāk kā 5.apguves līmenī (augsts līmenis):   1. ***Informācijas un datu lietpratība*** (ietver šādas kompetences: 1.1.Informācijas un digitālā satura pārlūkošana, meklēšana un filtrēšana, 1.2. Datu, informācijas un digitālā satura novērtēšana, 1.3. Datu, informācijas un digitālā satura pārvaldīšana); 2. ***Problēmu risināšana*** (ietver šādas kompetences: 2.1.Tehnisko problēmu risināšana, 2.2. Vajadzību identificēšana un tehnoloģiskie risinājumi, 2.3. Radošums digitālo tehnoloģiju lietošanā, 2.4. Trūkstošo kompetenču identificēšana).   Projekta iesniegumā aprakstīts, **kāds/-i apguves līmeņi katrai no kompetences jomām tiks nodrošināti**, kurām studiju programmām vai virzieniem tie būs pielāgoti un pieejami.  Projekta iesniegumā raksturots katras projekta īstenošanā iesaistītās augstskolas **esošais šo kompetenču jomu apguves piedāvājums**, attiecīgi pamatojot projekta ieguldījumu digitālo kompetenču piedāvājuma satura kvalitātes un piedāvājuma paplašinājumā.  *Piezīme: Saīsināts DigComp 2.1 tulkojums pieejams:* [*http://muzizglitiba.gov.lv/sites/default/files/muzizglitiba-Digitala-kompetence.pdf*](http://muzizglitiba.gov.lv/sites/default/files/muzizglitiba-Digitala-kompetence.pdf)  *Digitālās kompetences ietvarstruktūrai ir 5 dimensijas:*   * *1. dimensija: kompetences jomas kā daļa no digitālās kompetences.* * *2. dimensija: kompetences apraksti un nosaukumi, kas raksturo katru no jomām.* * *3. dimensija: katras kompetences apguves līmeņi.* * *4. dimensija: zināšanas, prasmes un attieksmes, kas raksturo katru no kompetencēm.* * *5. dimensija: piemēri, kā kompetences tiek izmantotas.*   *DigComp 2.1 ietvarstruktūra paredz digitālo kompetenču apguvi astoņos līmeņos.*  *1) Pamata apguves līmenis (1. un 2.līmenis);*  *2) Vidējs līmenis (3. un 4.līmenis);*  *3) Augsts līmenis (5. un 6.līmenis);*  *4) Augsta specializācija (7. un 8.līmenis).*  *Piemēram, 5.līmenī persona spēj izmantot savas zināšanas, lai veiktu dažādus uzdevumus, risinātu problēmas un palīdzētu citiem risināt problēmas.*  Ja projekta iesniegums pilnībā vai daļēji neatbilst minētajām prasībām, **vērtējums ir “Jā, ar nosacījumu”** un izvirza nosacījumu papildināt/ precizēt projekta iesniegumu. |
| 2.2. | Projekts paredz vismaz trīs augstskolu sadarbību projekta īstenošanā. | P | **Vērtējums ir “Jā”**, ja projekta iesniegumā ir pamatots, ka projekta iesniedzējs kā sadarbības partnerus plāno iesaistīt vismaz divas Latvijas augstskolas.  *Piezīme:* Augstskolas aģentūra - koledža, nevar būt projekta sadarbības partneris, vienlaikus ir jāparedz iespēja projektā ieviestās digitālās iniciatīvas izmantot arī šajās koledžās.  *Piezīme: Projekta īstenošanā papildus diviem obligātajiem sadarbības partneriem var iesaistīt arī citus sadarbības partnerus, tai skaitā nozares partnerus - zinātniskās institūcijas, citas privātas vai publiskas organizācijas, kā arī citas Latvijas un ārvalstu augstskolas. Vismaz diviem partnerim ir jābūt Latvijas augstskolām.*  *Piezīme. 2020. gada 4. martā Ministru kabinets atbalstīja konceptuālajā ziņojumā „Par augstskolu iekšējās pārvaldības modeļa maiņu" piedāvāto risinājumu (Ministru kabineta 2020. gada 4. marta rīkojums Nr. 94). Projektā plānotajām digitalizācijas iniciatīvām ir jābūt vērstām uz sadarbības un resursu koplietošanas tālāku attīstību, tas ir:*  *- studiju procesā jānodrošina elastība studējošiem no citām fakultātēm vai augstākās izglītības iestādēm izvēlēties kursus vai moduļus;*  *- sadarbība infrastruktūras izmantošanā: investīcijām augstākās izglītības digitalizācijā ir jābūt vērstām uz kopīgu platformu veidošanu un kopīgu satura radīšanu.*  Ja projekta iesniegums neatbilst minētajām prasībām, **vērtējums ir “Jā, ar nosacījumu”** un izvirza nosacījumu papildināt/ precizēt projekta iesniegumu. |
| 2.3. | Projektā plānotās digitalizācijas iniciatīvas nodrošina šādu prasību izpildi:  2.3.1. **tiek attīstītas pedagoģiskās pieejas** – mācīšana un mācīšanās tiek pārveidota, lai integrētu digitālās tehnoloģijas;  2.3.2. nodrošina **veiktspējas (zināšanu, prasmju) un kapacitātes celšanu** projekta iesniedzēja un sadarbības partnera institūcijā;  2.3.3. paredz gatavu, ilgtspējīgu **digitālu studiju satura iniciatīvu, t.sk. tehnoloģisku risinājumu pārņemšanu un adaptāciju;**  2.3.4. paredz adaptētā studiju satura un tehnoloģisko risinājumu **atvērtību un koplietošanu,** atvērtās mācīšanās pieejas izmantošanu;  2.3.5. projekta īstenotāji pārņem labās prakses piemērus vai izveido ilgtspējīgu modeli studentu iesaistes un atgriezeniskās saites novērtēšanai;  2.3.6. projektā pamatots, kā **projekta rezultātā radītās digitalizācijas iniciatīvas mainīs studiju procesu un mācību sniegumu un kā šīs izmaiņas tiks novērtētas** (kā mainīs mācīšanās un mācīšanas pieredzi);  2.3.7. tiek nodrošināta izstrādāto rezultātu un gūtās **pieredzes pārnese un redzamība**.  2.3.8. projekta iesniegumā pamatots, ka projekta iesniedzēja un sadarbības partnera\* institūcijā regulāri tiks veikts digitalizācijas institucionālais pašvērtējums.  \*-attiecas uz sadarbības partneri, kas ir Latvijas augstskola | P | **Vērtējums ir “Jā”**, ja projekta iesniegumā ir pamatots, ka projekts nodrošina 2.3.1-2.3.8. apakšpunktos ietverto digitalizācijas iniciatīvu prasību izpildi:  2.3.1. projekta iesniegumā ir aprakstīts, kā tiek pārveidota mācīšana un mācīšanās, lai integrētu digitālās tehnoloģijas. Balstoties pētniecībā, organizācija veicina tehnoloģiju bagātinātas mācīšanas un mācīšanas prakses, kas ir elastīgas, adaptīvas un iesaistošas (piemēram, mācīšanās ar spēles elementiem (*learning by playing*), mācīšanās izzinot (*learning by exploring*), mācīšanās radot (*learning by creating*), mācīšanās darot *(learning by doing*), paplašinātā (*augmented*) realitāte).  2.3.2. projekta iesniegumā aprakstīts, kā digitalizācijas iniciatīvu ieviešana augstskolā uzlabos tās veiktspēju un paaugstinās kapacitāti, tai skaitā aprakstīts, kādā veidā tiks novērtēts šis aspekts. Projekta iesniegumā aprakstīts, kāda ir esošā cilvēkresursu kapacitāte un kā tiks nodrošināta atbilstoša cilvēkresursu kapacitāte (docētāji, metodiķi u.c.), lai spētu kvalitatīvi nodot tālāk (studējošajiem, citiem docētājiem) jauno studiju saturu un tehnoloģijas.  2.3.3. projekta iesniegumā aprakstīts, kādas digitālas studiju satura iniciatīvas, t.sk. ar to saistītus tehnoloģiskus risinājumus pārņems un ieviesīs augstskolās, kādas adaptācijas ir nepieciešamas un tiks veiktas, lai pielāgotu iniciatīvas un risinājumus augstskolas specifikai un tās IT sistēmām, programmatūrām vai studiju videi.  Projekta iesniegumā aprakstīts, kādas valsts, augstskolas vai organizācijas pieredze tiek pārņemta, kāpēc tieši šī labā prakse tiek pārņemta (aprakstīti ārvalstu labās prakses piemēri, pētījumi ar ekspertu pierādījumiem, ka šādi risinājumi ir progresīvi un efektīvi.  2.3.4. projekta iesniegumā skaidrots, kā tiks nodrošināta adaptētā studiju satura un saistīto tehnoloģisko risinājumu **atvērtība un koplietošana** (projekta izpildē nerodas aizsargājamais intelektuālais īpašums), atvērtās mācīšanās pieejas izmantošana. Projekta iesniegumā ir aprakstīts, kuras projekta digitalizācijas iniciatīvas, tehnoloģiskie risinājumi būs atvērti un koplietošanā, piemēram, kādām studiju programmām vai moduļiem tie būs paredzēti, vai tie paredzēti studiju kvalitātes uzraudzības sistēmas uzlabošanai, mācību rezultātu analītikai. Projektā skaidrots, kādus juridiskos, tehnoloģiskos, pakalpojuma mehānismus izveidos, lai nodrošinātu resursu un zināšanu koplietošanu, veicinātu institūciju, nozaru sadarbību un zināšanu, risinājumu apmaiņu.  2.3.5. projekta iesniegumā skaidrots, kā tiks nodrošināta studentu iesaistes un atgriezeniskās saites novērtēšana (cik bieži un kādā veidā no studējošajiem tiks iegūta informācija), lai izvērtētu un pastāvīgi monitorētu projektā ieviesto digitālo satura risinājumus, to kvalitāti un ietekmi uz studējošo digitālo prasmju attīstību, kādi tehnoloģiskie vai organizatoriskie uzlabojumi plānoti, kā tiks nodrošināta šī modeļa ilgtspēja. Projekta iesniegumā skaidri aprakstīts, kādas valsts, augstskolas vai organizācijas pieredze tiek pārņemta atgriezeniskās saites novērtēšanā, pamatots, kāpēc tieši šī labā prakse tiek pārņemta.  2.3.6. projekta iesniegumā pamatots, kā projekta rezultātā mainīsies mācīšanas un mācīšanās pieredze; skaidrots, ar kādām metodēm tiks novērtēta projekta rezultātu ietekme uz studiju procesu un mācību sniegumu, kas nodrošinās šādu novērtējumu, kādā termiņā tas tiks veikts.  2.3.7. projekta iesniegumā aprakstīts, kādi pasākumi, tai skaitā (piem., projekta komandas vadīti) iekšēji un ārēji semināri un diskusijas u.c. pārneses un komunikācijas pasākumi, iesaistot citas Latvijas augstākās izglītības institūcijas, plānoti, lai nodrošinātu projekta rezultātu un pieredzes pārnesi un redzamību, uz kādu mērķauditoriju pasākumu būs vērsti, kad un cik bieži tādi plānoti.  2.3.8. projekta iesniegumā ir pamatots, ka projekta īstenošanas laikā un pēc īstenošanas tiks veikts digitalizācijas institucionālais pašvērtējums, adaptējot Eiropas Universitāšu asociācijas (EUA) piedāvāto ietvaru[[1]](#footnote-1), tai skaitā:  1) projekta īstenošanas laikā finansējuma saņēmējs un sadarbības partneris veiks digitalizācijas institucionālo pašvērtējumu (bāzes mērījumu) pēc šī EUA ietvara parauga;  2) balstoties uz bāzes mērījuma rezultātu analīzi, augstskolas attīstības stratēģijā (stratēģijas pielikumā „Digitālās transformācijas plāns”) tiks ietverts institūcijas digitālās transformācijas monitoringa sistēmas apraksts, t.sk. digitalizācijas līmeņa mērījuma plāns augstskolas attīstības stratēģijas darbības laikam.  Ja projekta iesniegums pilnībā vai daļēji neatbilst minētajām prasībām, **vērtējums ir „Jā, ar nosacījumu”** un izvirza nosacījumu papildināt/ precizēt projekta iesniegumu. |
| 2.4. | Projekta iesniegumā ir pamatota plānoto darbību papildinātība, sinerģija un nepārklāšanās ar valsts budžeta īstenotajām aktivitātēm, Eiropas Savienības fondu u.c. projektiem, ko īsteno augstskola (ja attiecināms). | P | **Vērtējums ir „Jā”,** ja projekta iesniegumā ir pamatota plānoto darbību papildinātība, sinerģija un nepārklāšanās ar:   * ES fondu projektiem, ko īsteno augstskolas:  1. 8.2.1. specifiskā atbalsta mērķa „Samazināt studiju programmu fragmentāciju un stiprināt resursu koplietošanu” 1. un 2. kārtā (ja attiecināms; 2. 8.2.2. specifiskā atbalsta mērķa „Nodrošināt labāku pārvaldību augstākās izglītības institūcijās” 1., 2. un 3.kārtā (ja attiecināms); 3. 8.2.3. specifiskā atbalsta mērķa „Nodrošināt labāku pārvaldību augstākās izglītības institūcijās" 1. kārtā (ja attiecināms). Projekta iesniegumā ir norādīts, kas tika veikts projekta iesniedzēja un sadarbības partnera institūciju 8.2.3. SAM projektā, īstenojot darbības: (1) esošo studiju programmu satura pilnveide un salāgošanu ar nozares attīstības vajadzībām (inovatīvu mācību metožu, studiju kursu un prakses izstrāde); (2) e-risinājumu izstrādi, pilnveidi un ieviešanu (e-koplietošanas risinājumu, e-mācību un digitalizācijas risinājumu, [..] studentu pašnovērtējuma e-risinājumu izstrāde vai pilnveide studiju efektivitātes un kvalitātes paaugstināšanai, koplietošanas risinājumu attīstībai un pārvaldības struktūras stiprināšanai, tai skaitā tehniskā aprīkojuma iegāde attālināta studiju procesa nodrošināšanai un pamatota 14.1.1.1. SAM pasākuma projektā plānoto darbību papildinātība, sinerģija un nepārklāšanās ar 8.2.3. SAM 1. kārtas darbībām, tai skaitā paskaidrots, kā tiks nodrošināta izmaksu nepārklāšanās ar 8.2.3. SAM 1.kārtas projekta darbību izmaksām; 4. 8.1.1. specifiskā atbalsta mērķa „Palielināt modernizēto STEM, tai skaitā medicīnas un radošo industriju, studiju programmu skaitu (ja attiecināms); 5. 1.1.1.4. pasākumu „P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana” (ja attiecināms); 6. citiem ES fondu projektiem (ja attiecināms);  * citiem finanšu instrumentiem, t.sk. valsts budžeta, ERASMUS+, Eiropas Komisijas un cita publiskā finansējuma līdzfinansētiem projektiem.   Ja projekta iesniegums neatbilst minētajām prasībām, **vērtējums ir „Jā, ar nosacījumu”** un izvirza atbilstošu nosacījumu papildināt vai precizēt pamatojumu. |
| 2.5. | Projekta iesniegumā ir pamatota plānoto darbību saturiska nepārklāšanās ar citu 14.1.1.1. pasākuma projektu iesniegumu atlases ietvaros iesniegto pieteikumu (projekta iesniegumu) plānotajām darbībām, ja projekta iesniedzējs un sadarbības partneris plāno piedalīties citos 14.1.1.1. pasākuma projektos. | P | **Vērtējums ir „Jā”,** ja projekta iesniegumā ir pamatota plānoto darbību saturiska nepārklāšanās ar citu 14.1.1.1. pasākuma projektu iesniegumu atlases ietvaros iesniegto pieteikumu (projekta iesniegumu) plānotajām darbībām, ja projekta iesniedzējs un sadarbības partneris plāno piedalīties citos 14.1.1.1. pasākuma projektos. Projekta iesniegumā ir pamatots, kā projekta iesniedzējs un sadarbības partneris nodrošinās lietderīgu izmaksu izlietojumu un koordināciju ar citiem 14.1.1.1. pasākuma potenciālajiem projektiem, kuros projekta iesniedzējs vai sadarbības partneris plāno piedalīties.  Ja projekta iesniegums neatbilst minētajām prasībām, **vērtējums ir „Jā, ar nosacījumu”** un izvirza atbilstošu nosacījumu papildināt pamatojumu |

|  |  |  |  |  |
| --- | --- | --- | --- | --- |
| **3. KVALITĀTES KRITĒRIJI[[2]](#footnote-2)** | | **Vērtēšanas sistēma** | | |
| **Maksimālais iegūstamais punktu skaits un punktu piešķiršanas kārtība** | **Minimālais nepieciešamais punktu skaits** | **Skaidrojums atbilstības noteikšanai** |
| 3.1. | **Projekta atbilstība:** Projekta ieguldījums digitālo kompetenču apguves stiprināšanā atbilstoši digitālās kompetences ietvarstruktūrai iedzīvotājiem (DigComp) ne zemāk kā 5.apguves līmenī: | **0-5** | Jāsaņem vismaz **1 punkts.**  Ja vērtējums ir zemāks par 1 punktu, projekta iesniegumu noraida. | *Piezīme: DigComp ietvarstruktūra nosaka piecas kompetenču jomas:*  *1.Informācijas un datu lietpratība;*  *2.Komunikācija un sadarbība;*  *3. Digitālā satura veidošana;*  *4. Drošība;*  *5. Problēmu risināšana.*  *Katrai kompetencei ir astoņi apguves līmeņi: 1) Pamata apguves līmenis (1. un 2.līmenis);*  *2) Vidējs līmenis (3. un 4.līmenis);*  *3) Augsts līmenis (5. un 6.līmenis);*  *4) Augsta specializācija (7. un 8.līmenis).*  [*http://muzizglitiba.gov.lv/sites/default/files/muzizglitiba-Digitala-kompetence.pdf*](http://muzizglitiba.gov.lv/sites/default/files/muzizglitiba-Digitala-kompetence.pdf)  Projekta iesniegumā ir pamatots, kādā veidā katra no projektā plānotajām digitālajām iniciatīvām stiprinās katras norādītās kompetenču jomas apguvi.  Projektam piešķirami **5 punkti**, ja projekts stiprina visu piecu kompetenču jomu apguvi ne zemāk kā 5.apguves līmenī.  Projektam piešķirami **3 punkti**, ja projekts stiprina četru kompetenču jomu apguvi ne zemāk kā 5.apguves līmenī.  Projektam piešķirami **2 punkti**, ja projekts stiprina trīs kompetenču jomu apguvi ne zemāk kā 5.apguves līmenī.  Projektam piešķirams **1 punkts**, ja projekts stiprina divu kompetenču jomu apguvi ne zemāk kā 5.apguves līmenī.  Projektam piešķirami **0 punkti**, ja projekts stiprina vienu vai nevienu kompetenču jomu, vai arī kompetenču jomu apguve netiek nodrošināta vismaz 5.apguves līmenī. |
| 3.1.1. Projekts stiprina visu piecu digitālo kompetenču jomu apguvi. | 5 |
| 3.1.2. Projekts stiprina četru digitālo kompetenču jomu apguvi; | 3 |
| 3.1.3. Projekts stiprina trīs digitālo kompetenču jomu apguvi; | 2 |
| 3.1.4. Projekts stiprina divu digitālo kompetenču jomu apguvi; | 1 |
| 3.1.5. Projekts stiprina vienu vai nevienu digitālo kompetenču jomu, vai arī kompetenču jomu apguve netiek nodrošināta vismaz 5.apguves līmenī. | 0 |
| 3.2. | **Projekta konsekvence/iekšējā loģika:**  3.2.1. projektā paredzētās darbības ir balstītas uz augstskolas, studējošo, nozares u.c. iesaistīto pušu reālu vajadzību izpēti un pamatotu analīzi;  3.2.2. mērķi un sasniedzamie rezultāti ir skaidri noteikti, reālistiski un vienlaikus ambiciozi, tie ir vērsti uz jautājumiem, kas ir būtiski projekta mērķa grupām. | **0-5**  (Vērtējuma vienība – 0,5 punkti) | Jāsaņem vismaz **3,5** punkti  Ja vērtējums ir zemāks par 3,5 punktiem, projekta iesniegumu noraida. | (3.2.1. Veikta vajadzību analīze)  Projekta iesniegumā plānotās digitalizācijas iniciatīvas ideja ir skaidra un balstās uz augstskolas, studējošo, nozares u.c. iesaistīto pušu reālu vajadzību izpēti un pienācīgu/ pamatotu analīzi, projekta iesnieguma ietvaros risināmās problēmas un plānoto darbību identificēšanu.  (3.2.2. Mērķi un rezultāti ir reālistiski, bet ambiciozi)  Projekta iesniegumā plānotās augstskolu digitalizācijas iniciatīvas maina akcentu no IT rīku un resursu lietošanas mācību satura vizualizēšanai uz IT rīku, metožu un resursu (tostarp lielo datu izglītībā [2]) lietošanu zināšanu konstruēšanai, procesu modelēšanai, problēmu risināšanai, jaunu produktu radīšanai, sadarbībai, personalizēta mācību procesa organizācijai.  Projekta mērķi ir ambiciozi, demonstrējot ieguldījumu studentu digitālo prasmju būtiskāuzlabojumā atbilstoši darba tirgus attīstības vajadzībām, ekonomikas atveseļošanai un digitālai transformācijai. Projekta iesniegumā ir pamatots, ka projekts sniedz ieguldījumu arī digitālo prasmju kvalitatīvā piedāvājumā pieaugušo izglītības ietvaros.  Projekta iesniegumā ir pamatots, kāpēc projekta mērķi ir uzskatāmi par ambicioziem, tas ir, kā projekts veicina virzību uz ambicioziem mērķiem (piemēram, rādītāji, kas atspoguļo projekta ietekmi uz studējošo digitālajām prasmēm uz studiju kvalitāti, paredz nozīmīgu progresu). Projekta iesniegumā ir pamatots, kāpēc projekta radītās izmaiņas ir uzskatāmas par būtiskām.  Projekta iesniegumā ir sniegta informācija par to, cik lielā mērā digitalizācijas iniciatīva būs ieviesta līdz projekta īstenošanas beigām, piemēram, cik lielā mērā būs nodrošināta (a) jaunā digitālā mācību satura metodiskā un mācību līdzekļu bāze, (b) docētāju sagatavošana jaunā digitālā mācību satura īstenošanai, (c) jaunā digitālā satura aprobācija un reālu studentu grupu mācības, (d) jaunā digitālā satura tehnoloģiskais nodrošinājums. Tāpat projekta iesniegumā norādīts, kuru studiju programmu vai virzienu studentiem jaunais digitālais mācību moduļu vai kursu saturs būs pieejams.  Projekta iesniegumā ir sniegta informācija par digitalizācijas iniciatīvas rezultātā plānotajām būtiskām izmaiņām augstskolas studiju procesa īstenošanā, kuru rezultātā tiks mainīta tradicionālā mācīšanās-mācīšanas pieeja uz mūsdienīgu mācību pieredzi, integrējot IT tehnoloģijas un risinājums mācību procesā, pedagoģiskajos paņēmienos un mācību novērtēšanas praksē. Projekta iesniedzējs un sadarbības partneris paredz ieviest radošas un inovatīvas digitālas iniciatīvas, kas nodrošina studiju kvalitāti/ izcilību, efektivizē mācīšanas un mācīšanās procesu un nodrošina atbalstu zināšanu apguvē (piemēram, mākslīgā intelekta un mašīnmācīšanās tehnoloģiju integrāciju studiju procesā).  *! Digitalizācijas iniciatīvas nevar paredzēt mācību aktivitātes, kuras var jēgpilni organizēt arī bez augsta līmeņa IT lietošanas.*  Projekta iesniegumā pamatots, kā digitalizācijas iniciatīvas veicinās projekta iesniedzēja un sadarbības partnera institūcijas virzību uz digitālo transformāciju.  *! Digitālā transformācija - pamatdarbību pārveide, lai labāk nodrošinātu iesaistīto pušu (studentu, akadēmiskā un zinātniskā personāla, vadības personāla, absolventu, nozares uzņēmumu) vajadzību apmierināšanu, izmantojot digitālās tehnoloģijas un risinājumus. Augstākās izglītības digitālā transformācija ir kas vairāk nekā tikai tehnoloģijas. Transformācijas mērķis ir pārņemt jaunus darba stilus (veidus), lai, mainoties tehnoloģijām, konkurencei, auditorijas vajadzībām un uzvedībai, turpinātu sniegt uz lietotājiem orientētus pakalpojumus.*  [2] liela apjomu izglītības datu izmantošana un analīze, lai uzlabotu izglītības kvalitāti, piemēram, mācīšanās, akadēmisko datu analīze. Piemērs:<https://www.intechopen.com/books/big-data-on-real-world-applications/introduction-to-big-data-in-education-and-its-contribution-to-the-quality-improvement-processes> |
| **3.3. Projekta izstrādes un īstenošanas kvalitāte** | | | | |
| 3.3.1. | **Saskaņotība:** projektā ir atspoguļots saskaņots un vispusīgs darbību kopums, lai izpildītu identificētās vajadzības un sasniegtu plānotos rezultātus. | **0-5**  (Vērtējuma vienība – 0,5 punkti) | Jāsaņem vismaz **3,5** punkti  Ja vērtējums ir zemāks par 3,5 punktiem, projekta iesniegumu noraida | (3.3.1. Saskaņotība)  Projekta iesniegumā ir sniegta informācija, ka projektā plānotās darbības un to īstenošanas soļi ir pārdomāti un noteikti balstoties uz projekta iesniedzēja un sadarbības partnera veikto esošo situācijas analīzi, izpildāmi, kvalitatīvi un vērsti uz projekta iesniegumā definētā mērķa sasniegšanu saskaņā ar projekta ietvaros plānoto laika grafiku un plānotā finansējuma ietvaros.  (3.3.2. Struktūra)  Projekta iesniegumā sniegts katra projekta īstenošanas posma – sagatavošanās, īstenošanas, uzraudzības, izvērtēšanas un rezultātu izplatīšanas – pasākumu apraksts.  (3.3.3. Pārvaldība)  Projekta iesniegumā ir sniegts detalizēts plānoto darbību apraksts un identificēts katrai darbībai atbilstošs finanšu un citu nepieciešamo resursu apmērs, tajā skaitā nepieciešamie cilvēkresursi, finanšu resursi, augstākās izglītības institūcijas rīcībā esošie infrastruktūras resursi u.c. projekta mērķu un rezultātu kvalitatīvai sasniegšanai.  (3.3.4. Kvalitātes un finanšu kontrole)  Projekta iesniegumā sniegta informācija par projekta iesniedzēja un sadarbības partnera plānotajiem projekta īstenošanas kvalitātes kontroles pasākumiem, kas ļaus izmērīt plānoto darbību progresu, kvalitāti un veikt nepieciešamos grozījumus, lai nodrošinātu projekta iesniegumā plānoto mērķu un rezultātu sasniegšanu projekta iesniegumā norādītā laika grafika un plānotā finansējuma ietvaros. |
| 3.3.2. | **Struktūra:** projekta iesniegums/augstskolas digitalizācijas iniciatīva ir skaidra, saprotama, kvalitatīva un aptver visus posmus (sagatavošanās, īstenošanas, uzraudzības, izvērtēšanas un izplatīšanas posmi). |
| 3.3.3. | **Pārvaldība:** termiņi, organizācija, uzdevumi un pienākumi ir skaidri noteikti un reālistiski. Projekts paredz piešķirt atbilstošus resursus katram pasākumam projekta mērķu un rezultātu kvalitatīvai sasniegšanai. |
| 3.3.4. | **Kvalitātes un finanšu kontrole:** īpaši procesu un nodevumu novērtēšanas pasākumi nodrošina, ka projekts tiek īstenots augstā kvalitātē, tiks pabeigts laikus un iekļaujoties budžetā. |
| **3.4. Projekta īstenošanas grupas un sadarbības kārtības kvalitāte** | | | | |
| 3.4.1. | **Projekta ieviešanas kapacitāte:**  Ir izveidota atbilstoša projekta īstenošanas grupa (komanda), tai skaitā piesaistīts daudzveidīgs, motivēts ekspertu/ speciālistu klāsts (tai skaitā ārvalstu), kas demonstrē augstu motivāciju un pietiekamu kompetenci iniciatīvas kvalitatīvai izstrādei un tālākai pārnesei praksē. | **0-5**  (Vērtējuma vienība – 0,5 punkti) | Jāsaņem vismaz **3,5** punkti  Ja vērtējums ir zemāks par 3,5 punktiem, projekta iesniegumu noraida | Projekta iesniegumā sniegta informācija par:   * projekta iesniedzēja un sadarbības partnera īstenošanā iesaistīto personālu (apraksta profesionālo kvalifikāciju un pieredzi un, kas apliecina personas profesionālās kvalifikācijas prasības, pieredzi un atbilstību paredzamo pienākumu izpildei) un pamatojumu, kāpēc projekta ietvaros plānoto konkrēto darbību īstenošanas nodrošināšanai plānots piesaistīt attiecīgo personālu; projekta īstenošanā iesaistītā personāla pienākumu un uzdevumu sadalījums ir skaidrs, atbilstošs projekta mērķu un rezultātu kvalitatīvai sasniegšanai un apliecina visu iesaistīto dalībnieku apņemšanos/ motivāciju aktīvai līdzdalībai saskaņā ar to kompetencēm un projektā paredzētajiem uzdevumiem; projekta iesniegumā ir aprakstīts to iesaistes modelis; * speciālistiem un ekspertiem, kurus plānots piesaistīt projekta ietvaros plānoto darbību īstenošanai (piemēram, augstskolas stratēģiskās specializācijas profilam atbilstošo nozares un nevalstiskā sektora eksperti; Latvijas vai ārvalstu augstskolu un/vai zinātnisko institūciju akadēmiskā personāla pārstāvji, ārvalstu konsultanti (piemēram, augstākās izglītības digitālās transformācijas jomā); studentu pašpārvaldes pārstāvji, absolventi, u.c.), un sniegts skaidrojums (tajā skaitā to specifisko kompetenču, zināšanu un prasmju apraksts) to piesaistei projekta ietvaros plānoto konkrēto darbību īstenošanas nodrošināšanai; pamatots, kā tie tiks iesaistīti dažādās projekta īstenošanas fāzēs (digitālo risinājumu izstrādes, ieviešanas, testēšanas, rezultātu izvērtēšanas u.c.).   Digitalizācijas iniciatīvu īstenošanas komandai (piem., docētāji, nozares eksperti, studenti, digitalizācijas aģenti, ārvalstu konsultanti) ir pietiekama kompetence digitalizācijas iniciatīvas kvalitatīvai izstrādei un tālākai pārnesei praksē, lai ieviešot projekta plānotās digitalizācijas iniciatīvas, nodrošinātu studiju izcilību un vienlaikus virzītu projekta iesniedzēja un sadarbības partnera institūcijas uz digitālo transformāciju, tas nozīmē, ka īstenošanas personālam (komandai) ir zināšanas un pieredze tehnoloģiju, datu apstrādes un analītikas jomā, procesu jomā, kā arī pārmaiņu vadības jomā. Piemēram, tehnoloģiju jomas vadītājiem ir jābūt lieliskiem komunikatoriem, un viņiem jābūt stratēģiskai izpratnei par biznesa vai augstskolu procesiem.  Projekta iesniedzējs pievieno apliecinājumus, kas pamato vismaz viena eksperta (vadošā eksperta) izcilību, panākumus, pozitīvo iepriekšējo pieredzi digitalizācijas risinājumu izstrādē vai ieviešanā (vai digitālās transformācijas projektu īstenošanā). Apliecinājumu izsniegusi institūcija, kurā ar konkrētās personas aktīvu līdzdalību tika ieviesti tādi digitalizācijas risinājumi, kas devuši būtiskus uzlabojumus institūcijai.  Projekta iesniegumā ir pamatots, kā tiks nodrošināts konsultatīvs atbalsts docētājiem, lai ātrāk un veiksmīgāk ieviestu jauno studiju saturu un digitālos risinājumus projekta iesniedzēja un sadarbības partnera institūcijā, tas ir, sniegts skaidrojums, vai docētāju konsultatīvais atbalsts jauno digitālo tehnoloģiju ieviešanai tiks nodrošināts jau esošās atbalsta sistēmas ietvaros[[3]](#footnote-3), vai arī projektā plānots piesaistīt digitalizācijas aģentus (mentorus), kuri sekmētu konkrētā rīka/risinājuma apguvi projekta iesniedzēja un sadarbības partnera institūcijā. |
| 3.4.2. | **Partnerība:**  Projektā iesaistītā sadarbības partnera izvēle ir pamatota un jēgpilna (tai skaitā atbilstoša vai sinerģijā ar augstskolas stratēģisko specializāciju). Projektā ir iesaistīti tādi sadarbības partneri, kuriem ir atbilstoša specializācija, pieredze, prasmes, zināšanas un vadības atbalsts, kas nepieciešams projekta veiksmīgai īstenošanai. Sadarbības partneru ieguldījums ir atbilstošs un papildinošs. |  | Projekta iesniegumā sniegta informācija par:  - sadarbības partnera plānoto iesaisti un paredzamo ietekmi projekta mērķa un rezultātu sasniegšanā; pamatota sadarbības partnera izvēle, pienesums (pievienotā vērtība), kā arī ieguldījums un atbildība projekta ietvaros plānoto darbību īstenošanā; paskaidrots, kādi būs digitālā risinājuma koplietošanas nosacījumi (ja attiecināms), kāds ieguvums no partnerības būs visām iesaistītajām pusēm, tai skaitā ieguvums no koplietošanas risinājuma ieviešanas (ja attiecināms);  - projekta iesniedzēja un sadarbības partnera plānotās darbības ir saskaņotas, savstarpēji papildinošas un novērsta to pārklāšanās un dublēšanās. |
| 3.4.3. | **Sadarbības kārtība:**  Projekta iesniegumā ir paredzēta skaidra kārtība un pienākumi pārredzamai un efektīvai (kvalitatīvi, operatīvai) lēmumu pieņemšanai, konfliktu risināšanai, ziņošanai un saziņai starp sadarbības partneriem. |  |  | Projekta iesniegumā precīzi aprakstīta un pamatota projekta iesniedzēja un sadarbības partnera vadības organizatoriskā struktūra, lēmumu pieņemšanas un konfliktu risināšanas kārtība, tajā skaitā ir noteikts, kurš pieņem lēmumus noteiktos jautājumos, piemēram, procesa vadībā, finansējuma plūsmas pārdalē u.tml., lai nodrošinātu projekta iesniegumā noteikto darbību īstenošanu un mērķu sasniegšanu.  Projekta iesniegumā ir pamatots, kāpēc piedāvātā organizatoriskā struktūra un lēmumu pieņemšanas mehānisms ir piemērots projekta sarežģītības un apjoma līmenim. |
| **3.5. Projekta ietekme un rezultātu izplatīšana** | | | | |
| 3.5.1. | **Ietekme:** projektam būs nozīmīga ietekme uz projekta iesniedzēja un sadarbības partnera institūcijas studiju kvalitātes paaugstināšanos. Projekts radīs ietekmi ārpus iesaistītajām organizācijām vietējā, reģionālā, valsts vai starptautiskā līmenī. Tas paredz atbilstošus pasākumus progresa uzraudzībai un paredzamās (īstermiņa un ilgtermiņa) ietekmes novērtēšanai. | **0-5**  (Vērtējuma vienība – 0,5 punkti) | Jāsaņem vismaz **3,5** punkti  Ja vērtējums ir zemāks par 3,5 punktiem, projekta iesniegumu noraida | (3.5.1. Ietekme)  Projekta iesniegumā:   * ir pamatots kā ieviestā digitalizācijas iniciatīva sekmēs studējošo digitālo prasmju apguvi, studiju procesa kvalitāti un veicinās augstskolas (projekta iesniedzēja un sadarbības partnera) virzību uz izcilību (*kas mainīsies kvalitātē un pieejamībā*); * aprakstīts, kādā veidā tiks novērtēta projekta rezultātā ieviesto digitalizācijas iniciatīvu ietekme uz studiju procesu un mācību sniegumu, kas apliecina, ka projekta rezultātā ir ieviesti radoši un inovatīvi digitālie risinājumi, kas būtiski uzlabo studiju kvalitāti, tai skaitā stiprina studējošo digitālās prasmes un maina mācīšanās pieredzi (piemēram, kā atvieglo studiju procesu studējošajiem un docētājiem, vai uzlabosies studējošo sniegums, sekmība); * ir pamatots, ka projektā radīto un ieviesto digitalizācijas ieguvumu izvērtēšanai ir izstrādāta rādītāju sistēma, ar kuras palīdzību pēc projekta īstenošanas beigām tiks uzraudzīta/ novērtēta ietekme, piemēram, samazinājies studējošo atbirums, palielinājies studējošo, tai skaitā ārvalstu studējošo, skaits, uzlabojušās studējošo atsauksmes (rādītāju sistēmā ir ietvertas rādītāju bāzes vērtības un projekta rezultātā plānotās mērķa vērtības); * sniegta informācija par projekta iespējamo ietekmi augstākās izglītības jomā vietējā, reģionālā, valsts vai Eiropas līmenī un sabiedrībā kopumā; * projekta rezultātiem (digitālo prasmju saturam, metodēm, rīkiem) plānotas to izmantošanas iespējas citām izglītības pakāpēm un formām:   + studiju moduļu veidā tiks izmantoti profesionālajai pilnveidei, tālākizglītībai;   + studiju moduļu veidā tiks izmantoti starptautiskajai mobilitātei (virtuālā mobilitāte);   + tiks izmantoti vispārējās vidējās un profesionālās vidējās izglītības iestādēs vidējās izglītības mācību satura apguvei augstākajā līmenī.   (3.5.2. Izplatīšana)  Projekta iesniegumā ir aprakstīti pasākumi projekta rezultātu tālākai izmantošanai un izplatīšanai, kā arī projekta iesniegumā ir paredzētas darbības, kas veicina digitalizācijas iniciatīvas ietvaros radīto rezultātu un gūtās pieredzes pārnesi (detalizēts darbību un rezultātu apraksts, norādot, uz kādu mērķauditoriju pasākumi būs vērsti, kad un cik bieži tādi plānoti, kādi būs komunikācijas kanāli u.c.).  (3.5.3. Ilgtspēja)  Projekta iesniegumā ir aprakstīts, kā tiks nodrošināta projekta ietvaros veikto pasākumu un rezultātu ilgtspēja pēc projekta noslēguma, tai skaitā paredzēts, ka iegādātās infrastruktūras uzturēšanas izmaksas un iegādāto licenču atjauninājuma izmaksas pēc projekta pabeigšanas tiks segtas no projekta iesniedzēja līdzekļiem.  Ņemot vērā, ka digitalizācija ir nepārtraukta attīstība, nevis vienreizējs pasākums, projekta iesniegumā ir aprakstīts, kā tiks nodrošināta ieviesto digitālo risinājumu uzturēšana un pilnveidošana pēc projekta beigām, kā projekta iesniedzējs un sadarbības partneris plāno turpmāk uzlabot projektā ieviestās digitalizācijas iniciatīvas/ risinājumus, ņemot vērā tehnoloģiju, nozaru attīstības tendences, lietotāju paradumus u.c. faktorus.  Var būt šādi ilgtspējas veidi:  - Institucionālā ilgtspēja – projekta īstenotāja rīcībā esošie cilvēkresursi, lai turpinātu iesākto projekta darbību pēc projekta beigām. Projekta iesniedzējs pamato, kā projekta rezultāti tiks uzturēti pēc projekta beigām. Tiek sniegts apraksts, kas un kādā veidā pārmantos projekta rezultātus un iegūto pieredz/ zināšanas;  - Finansiālā ilgtspēja – projekta īstenotāja rīcībā esošie finanšu resursi, lai turpinātu projekta darbības pēc projekta beigām. Ja projekta iesniedzēja rīcībā nav šādu resursu, tad sniedz skaidrojumu, balstoties uz iepriekšējo pieredzi, šādu resursu piesaistei no citiem finanšu avotiem.  Sadarbības ilgtspēja – vai un kā pēc projekta īstenošanas pabeigšanas turpināsies sadarbība ar projekta sadarbības partneri. |
| 3.5.2. | **Izplatīšana**: projekts paredz skaidru un efektīvu plānu rezultātu izplatīšanai un ietver attiecīgus pasākumus, rīkus un kanālus, lai nodrošinātu rezultātu un ieguvumu efektīvu izplatīšanu un pieejamību ieinteresētajām personām un neiesaistītajām personām projekta īstenošanas laikā un pēc projekta pabeigšanas; |
| 3.5.3. | **Ilgtspēja:** projektā ir ietverti attiecīgi pasākumi un resursi, lai nodrošinātu projekta rezultātu un ieguvumu ilgtspēju. |

|  |  |  |  |  |
| --- | --- | --- | --- | --- |
| **4. KVALITĀTES KRITĒRIJI PAR HORIZONTĀLAJIEM PRINCIPIEM** | | **Vērtēšanas sistēma** | | |
| **Vērtēšanas sistēma – punktu skala** | **Minimālais nepieciešamais punktu skaits** | **Skaidrojums atbilstības noteikšanai** |
| **4.1. Horizontālais princips „Vienlīdzīgas iespējas”** | | **0-2** |  | |
| 4.1.1. | Projekta ietvaros paredzētās specifiskās darbības veicina horizontālā principa „Vienlīdzīgas iespējas” (dzimumu līdztiesība, invaliditāte, vecums un etniskā piederība) ievērošanu; | 2 | Kritērijs dod papildu punktu | **Kritērijs nav izslēdzošs.**  Iesniegtais projekts iegūst 2 punktus, ja projekta iesniedzējs projekta iesniegumā ir norādījis un aprakstījis, kādā veidā, īstenojot projektu, tiks nodrošināts vienlīdzīgu iespēju un, nediskriminācijas princips; pasākumi ir skaidri definēti un atbilstoši mērķauditorijai.  Projekta iesniegumā ir paskaidrots, ka projektu vadībā un īstenošanā tiks nodrošināta nediskriminācija pēc vecuma, dzimuma, etniskās piederības u.c. pazīmes un virzīti pasākumi, kas veicina dzimumu līdztiesību un nodarbinātību cilvēkiem ar invaliditāti (piemēram, ieviešot tādus personāla atlases nosacījumus un prakses, lai veicinātu mazāk pārstāvētā dzimuma piesaistīšanu (piemēram, tiks veicināta iespēja saskaņot darba un ģimenes dzīvi) un cilvēku ar invaliditāti piesaistīšanu (piemēram, piekļūstamu telpu un atbilstošu IT nodrošināšana); projekta vadībā un īstenošanā sievietēm un vīriešiem nodrošinot vienādu samaksu par vienādas vērtības darbu u.c.  Iesniegtais projekts iegūst 0 punktus, ja projekta iesniedzējs projekta iesniegumā nav norādījis, ka, īstenojot projektu, tiks paredzētas specifiskas darbības, kas veicinās horizontālā principa „Vienlīdzīgas iespējas” ievērošanu. |
| 4.1.2. | Projekta ietvaros nav paredzētas specifiskas darbības, kas veicina horizontālā principa „Vienlīdzīgas iespējas” (dzimumu līdztiesība, invaliditāte, vecums un etniskā piederība) ievērošanu. | 0 |
| **4.2. Horizontālais princips** **„Ilgtspējīga attīstība”** | | 0-1 |  | |
| 4.2.1. | Projekta ietvaros paredzēts publiskajā iepirkumā izmantot zaļā publiskā iepirkuma principus; | 1 | Kritērijs dod papildu punktu | **Kritērijs nav izslēdzošs.**  4.2.1. apakškritēriju piemēro un 1 punktu piešķir, ja projekta iesniedzējs projektā norādījis, ka projekta ietvaros veiktiem publiskiem iepirkumiem tiks piemērots zaļais publiskais iepirkums (turpmāk - ZPI). Iepirkumu procedūru dokumentācijā (nolikumu atlases kritērijos, vērtēšanas kritērijos, tehniskajās specifikācijās) tiks piemērots ZPI atbilstoši projektam piemērojamiem EK izstrādātajiem kopējiem ZPI kritērijiem un kas atbilst Vides aizsardzības un reģionālās ministrijas izstrādātajai metodikai 2014.-2020.gada Eiropas reģionālās attīstības fonda, Eiropas sociālā fonda un Kohēzijas fonda ieviešanas iesaistītajiem horizontālā principa “Ilgtspējīga attīstība” īstenošanas uzraudzībai 4.1. sadaļā noteiktajiem kritērijiem. Skatīt ZPI pamatkritērijus (<http://ec.europa.eu/environment/gpp/eu_gpp_criteria_en.htm>).  4.2.2. apakškritēriju piemēro un papildu punktus nepiešķir:   1. par zaļo publisko iepirkumu, ja vides aizsardzības prasības tiks integrētas iepirkumā, uz kuru attiecas 2017. gada 20. jūnija MK noteikumu Nr.353 “Prasības zaļajam publiskajam iepirkumam un to piemērošanas kārtība” 1.2. apakšpunkts par preču un pakalpojumu iepirkumiem, kam zaļais publiskais iepirkums piemērojams obligāti (biroja papīrs, drukas iekārtas, datortehnika un informācijas un komunikācijas tehnoloģiju infrastruktūra, pārtika un ēdināšanas pakalpojumi, tīrīšanas līdzekļi un pakalpojumi, iekštelpu apgaismojums, ielu apgaismojums un satiksmes signāli).   b) ja projekta iesniedzējs projekta iesniegumā nav norādījis, ka, īstenojot projektu, publiskajā iepirkumā izmantos zaļā publiskā iepirkuma principus. |
| 4.2.2. | Projekta ietvaros nav paredzēts publiskajā iepirkumā izmantot zaļā publiskā iepirkuma principus. | 0 |

Piezīmes:

P – Precizējamais kritērijs, kritērija neatbilstības gadījumā sadarbības iestāde pieņem lēmumu par projekta iesnieguma apstiprināšanu ar nosacījumu, ka projekta iesniedzējs nodrošina pilnīgu atbilstību kritērijam lēmumā noteiktajā laikā un kārtībā;

N – Neprecizējamais kritērijs, kritērija neatbilstības gadījumā sadarbības iestāde pieņem lēmumu par projekta iesnieguma noraidīšanu.

Kvalitātes kritēriju Nr. 3.2., 3.3., 3.4. un 3.5 vērtēšanā eksperts piemēro šādu vērtēšanas pieeju:

0 punktu – Priekšlikums neatbilst aplūkotajam kritērijam vai to nevar novērtēt trūkstošas vai nepilnīgas informācijas dēļ (ja vien nav radusies “acīmredzamas pārrakstīšanās kļūda”);

1 punkts – **Vāji**: kritērijs tiek nepietiekami risināts (netiek pietiekami risināts) vai iesniegumam ir nopietnas nepilnības;

2 punkti – **Apmierinoši:** iesniegums visumā atbilst kritērijam, bet tajā ir novērojamas būtiskas nepilnības;

3 punkti – **Labi:** iesniegums labi atbilst kritērijam, taču ir vēl vairāki trūkumi;

4 punkti – **Ļoti labi:** iesniegums ļoti labi atbilst kritērijam, bet vēl ir neliels skaits nepilnību;

5 punkti – **Izcili:** iesniegums sekmīgi atbilst visiem konkrētā kritērija aspektiem; ja ir nepilnības, tās ir mazsvarīgas.

Eksperts var piešķirt arī 0,5, 1,5, 2,5, 3,5 un 4,5, punktus. Ekspertam ir iespējas paaugstināt konkrētā kritērija vērtējumu par 0,5 punktiem, ja tiek secināts, ka konkrētajā kritērijā sniegtais apraksts pārsniedz pilno punktu skaitu (piem., 4 punktus), bet atsevišķu trūkumu dēl nesasniedz nākošo pilno punktu skaitu (piem., 5.punktus), kā rezultātā vērtējums ir 4,5 punkti.

Atbilstoši eksperta vērtēšanas veidlapai eksperts pamato piešķirto punktu skaitu.

Kvalitātes kritērijus Nr. 3.1., 3.2., 3.3., 3.4., 3.5. vērtē Eiropas Komisijas datu bāzes eksperti.

1. https://eua.eu/downloads/publications/digi-he%20desk%20research%20report.pdf [↑](#footnote-ref-1)
2. Kritēriju svars:

   3.1. Projekta atbilstība – ieguldījums digitālo kompetenču pilnveidē – **20%**;

   3.2. Projekta konsekvence/ iekšējā loģika – **20%**;

   3.3. Projekta izstrādes un īstenošanas kvalitāte – **10%**;

   3.4. Projekta īstenošanas grupas un sadarbības kārtības kvalitāte – **20%**;

   3.5. Projekta ietekme un rezultātu izplatīšana - **20%**;

   4.1. Projektā paredzētās darbības veicina horizontālā principa „Vienlīdzīgas iespējas” (dzimumu līdztiesība, invaliditāte, vecums un etniskā piederība) ievērošanu –**5%**;

   4.2. Projektā paredzētās darbības veicina horizontālā principa „Ilgtspējīga attīstība” ievērošanu –**5%.** [↑](#footnote-ref-2)
3. Piemēram, projekta iesniedzēja un sadarbības partnera institūcijā ir izveidots docētāju tehniskā un pedagoģiskā atbalsta centrs, kura uzdevums ir veicināt digitālo tehnoloģiju un digitālās pedagoģijas integrāciju un efektīvu izmantojumu augstskolā [↑](#footnote-ref-3)